CELEX: 32022R0727
Language: bg
Date: 2022-05-11 00:00:00
Title: Регламент (ЕС) 2022/727 на Комисията от 11 май 2022 година относно отказ за разрешаване на здравна претенция за храни, отнасяща се до намаляване на риска от заболяване (текст от значение за ЕИП)

12.5.2022   
               
               
                  BG
               
               
                  Официален вестник на Европейския съюз
               
               
                  L 135/1
               
            
         РЕГЛАМЕНТ (ЕС) 2022/727 НА КОМИСИЯТА
         от 11 май 2022 година
         относно отказ за разрешаване на здравна претенция за храни, отнасяща се до намаляване на риска от заболяване
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1924/2006 на Европейския парламент и на Съвета от 20 декември 2006 г. относно хранителни и здравни претенции за храните (1), и по-специално член 17, параграф 3 от него,
         като има предвид, че:
         
                     (1)
                  
                  
                     В Регламент (ЕО) № 1924/2006 се предвижда, че здравните претенции за храни са забранени, освен когато са разрешени от Комисията в съответствие с посочения регламент и са включени в списък на разрешените претенции.
                  
               
                     (2)
                  
                  
                     По отношение на здравните претенции за намаляване на риска от заболяване в член 15 от Регламент (ЕО) № 1924/2006 се предвижда че стопанските субекти в областта на храните подават заявленията за разрешаване на здравни претенции до националния компетентен орган на държава членка. Националният компетентен орган препраща валидните заявления на Европейския орган за безопасност на храните (ЕОБХ), наричан по-долу „Органът“.
                  
               
                     (3)
                  
                  
                     След като получи заявление, Органът незабавно информира останалите държави членки и Комисията за него и се произнася със становище относно съответната здравна претенция.
                  
               
                     (4)
                  
                  
                     Комисията приема решение относно разрешаването на здравните претенции, като взема предвид становището на Органа.
                  
               
                     (5)
                  
                  
                     След като Han-Biotech GmbH подаде — чрез компетентния орган на Германия, заявление в съответствие с член 14, параграф 1, буква а) от Регламент (ЕО) № 1924/2006, Органът трябваше да се произнесе със становище по здравна претенция относно Symbiosal® и понижаването на кръвното налягане и намаляването на риска от хипертония (Въпрос № EFSA-Q-2018-00002). Предложената от заявителя претенция беше формулирана, както следва: „Доказано е, че приемането на Symbiosal® като заместител на традиционната готварска сол възпрепятства покачването на кръвното налягане. Покачването на кръвното налягане е рисков фактор за високо кръвно налягане (хипертония)“.
                  
               
                     (6)
                  
                  
                     На 25 юли 2018 г. Комисията и държавите членки получиха научното становище на Органа (2), който въз основа на предоставените данни стигна до заключението, че не е установена причинно-следствена връзка между приема на Symbiosal® и понижаването на кръвното налягане. Поради това, тъй като здравната претенция не отговаря на изискванията на Регламент (ЕО) № 1924/2006, тя не следва да бъде разрешена.
                  
               
                     (7)
                  
                  
                     При определянето на мярката, предвидена в настоящия регламент, бяха взети под внимание коментарите, направени от страна на заявителя и получени от Комисията в съответствие с член 16, параграф 6 от Регламент (ЕО) № 1924/2006.
                  
               
                     (8)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Здравната претенция, посочена в приложението към настоящия регламент, не се включва в списъка на Съюза на разрешените претенции, както е предвидено в член 14, параграф 1 от Регламент (ЕО) № 1924/2006.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 11 май 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 404, 30.12.2006 г., стр. 9.
         
            (2)  EFSA Journal (Бюлетин на ЕОБХ) 2018;16(7):5364.
      
      
         
            ПРИЛОЖЕНИЕ
            Отхвърлена здравна претенция
            
                        Заявление — съответни разпоредби на Регламент (ЕО) № 1924/2006
                     
                     
                        Хранително вещество, вещество, храна или категория храна
                     
                     
                        Претенция
                     
                     
                        Номер на становището на ЕОБХ
                     
                  
                        Здравна претенция по член 14, параграф 1, буква а) за намаляване на риска от заболяване.
                     
                     
                        Symbiosal® (хранителна добавка, съдържаща морска сол (97 %) плюс хитозан (3 %)).
                     
                     
                        Доказано е, че приемането на Symbiosal® като заместител на традиционната готварска сол възпрепятства покачването на кръвното налягане. Покачването на кръвното налягане е рисков фактор за високо кръвно налягане (хипертония).
                     
                     
                        Q-2018-00002